ค่ะ หนูมีติ่น ออกจาก ทวาน1ติ่นค่ะ กล้วมากก มันคืออะไรค่ะ
สวัสดีค่ะ อย่าเพิ่งกังวลใจไปค่ะ ลองมาฟังสาเหตุของการพบติ่งเนื้อที่ทวารหนักค่ะ ได้แก่1.ริดสีดวงทวารเป็นสาเหตุของติ่งที่ทวารหนักที่พบได้บ่อย ริดสีดวงสามารถแบ่งออกได้เป็น 2 ประเภทหลัก คือ ริดสีดวงชนิดภายใน (Internal Hemorrhoids) ซึ่งเราจะมองไม่เห็น อีกชนิดหนึ่งคือ ริดสีดวงชนิดภายนอก (External Hemorrhoids) มักมีการนูนของหลอดเลือดลงมานอกช่องทวารหนักจนคล้ายเป็นติ่ง ซึ่งสามารถคลำเจอได้ค่ะ นอกจากนี้ในบางคนสามารถเป็นทั้งริดสีดวงชนิดภายในและภายนอกไปพร้อมกัน อาการคือจะมีเลือดออกเป็นสีแดงสดหยดออกมาพร้อมเวลาเราถ่ายอุจจาระหรือเวลาหลังถ่ายอุจจาระเสร็จ อาจมีอาการคัน เจ็บและปวดบริเวณทวารหนักร่วมด้วยทั้งนี้ ริดสีดวงชนิดภายในยังสามารถแบ่งออกได้เป็น 4 ขั้น ตามระดับความรุนแรงและขนาดของริดสีดวงได้ดังนี้ขั้นที่ 1 ริดสีดวงมีขนาดเล็กอยู่ในช่องทวารหนักเท่านั้น ไม่สามารถมองเห็นจากด้านนอกหรือรู้สึกได้ขั้นที่ 2 ริดสีดวงเริ่มมีขนาดใหญ่ขึ้นกว่าเดิมและยื่นออกมาเมื่อมีการเบ่งหรือถ่ายอุจจาระ แต่สามารถหดกลับเข้าไปด้านในได้เองขั้นที่ 3 ริดสีดวงยื่นออกมาจากช่องทวารหนักเมื่อมีการเบ่งหรือขับถ่าย ผู้ป่วยอาจมีความรู้สึกได้ว่ามีติ่งเนื้อยื่นลงมา แต่ยังสามารถดันกลับเข้าไปในช่องทวารหนักได้ขั้นที่ 4 ริดสีดวงยื่นออกมาจากทวารหนักอย่างถาวร มีขนาดค่อนข้างใหญ่ และไม่สามารถดันกลับเข้าไปด้านในได้2.หูดหงอนไก่จะมีลักษณะเป็นติ่งเนื้อเรียบหรือขรุขระ เป็นตุ่ม มีสีต่างจากผิวหนังอาจมีอาการคันร่วมด้วยแต่มักไม่มีอาการเจ็บ ในเพศหญิงมักพบบริเวณอวัยวะเพศที่ใกล้กับช่องคลอด ที่คอมดลูกด้านในของช่องคลอดรอบ ๆ ช่องทวารหนัก หรือบริเวณต้นขาด้านบน3. เป็นติ่งเนื้อของผิวหนังรอบๆ ทวารหนัก ซึ่งเป็นติ่งเนื้อธรรมดา มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ4.ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น มีเนื้องอกลำไส้ หรือเนื้องอกดังนั้นแนะนำให้ Aw wa ไปพบแพทย์เพื่อตรวจหาสาเหตุค่ะ เนื่องจากจำเป็นต้องทำการตรวจบริเวณทวารหนักจึงจะบอกได้ว่าเกิดจากสาเหตุใดค่ะ และการรักษาจะขึ้นกับสาเหตุที่พบค่ะ อย่าเพิ่งกังวลใจไปค่ะ